Diari Oficial de la Generalitat Valenciana


Sumari del DOGV 2792, del 16-07-1996 (1996/838800)

RESOLUCIÓ de 18 de març de 1996, del president de la Comissió Territorial d'Urbanisme que fa públic l'acord de la Comissió Territorial d'Urbanisme d'Alacant de 2 febrer de 1996, relatiu a la modificació puntual del Pla General d'Ordenació Urbana, sector I-7 de Crevillent.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2792

Data del DOGV
:   16-07-1996

Secció del DOGV
:   ALTRES DISPOSICIONS

Número del document
:   1996/838800


Data del document
:   18-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 18 de març de 1996, del president de la Comissió Territorial d'Urbanisme que fa públic l'acord de la Comissió Territorial d'Urbanisme d'Alacant de 2 febrer de 1996, relatiu a la modificació puntual del Pla General d'Ordenació Urbana, sector I-7 de Crevillent.   
La Comissió Territorial d'Urbanisme, en la sessió del dia 2 de febrer de 1996, va adoptar l'acord següent:  
«Vist l'expedient de referència i d'acord amb els següents   
Antecedents de fet  
Primer  
L'Ajuntament, en la sessió plenària de 26 d'abril de 1994, va acordar-ne l'aprovació provisional, després de complir els tràmits d'aprovació inicial el 30 de desembre de 1993, i l'exposició pública, mitjançant anuncis apareguts en el Butlletí Oficial de la Província, de 10 de febrer de 1994; en el Diari Oficial de la Generalitat Valenciana, de 22 febrer de 1994, i en el diari Información, el 2 de febrer de 1994, sense que s'hagen presentat al·legacions.  
Segon  
La Comissió Territorial d'Urbanisme, en la sessió del dia 10 de febrer de 1995, va acordar suspendre l'aprovació definitiva de l'expedient de referència fins que no s'esmenaren determinades deficiències que es van comunicar a l'Ajuntament.  
Tercer  
En data 13 de desembre de 1995 l'Ajuntament va presentar nova documentació d'esmena, aprovada en la sessió plenària del dia 11 del mateix mes.  
Quart  
La documentació està integrada per una memòria i estudis complementaris, plànols d'informació i ordenació i normes urbanístiques.  
Cinqué  
Aquest expedient naix com a conseqüència del Programa d'Actuació Urbanística i el Pla Parcial del sector I-7 que es tramiten conjuntament i de la necessitat que se'n deriva de modificar el sistema viari perimetral del sector i les condicions de reculada per a sectors de desenvolupament industrial, en concret l'article 152 f) de les Normes Urbanístiques del Pla General.  
En concret les modificacions previstes fan referència a:  
1) Modificació del sistema viari perimetral previst pel Pla General Municipal d'Ordenació; es justifica per la necessitat d'eliminar l'accés existent a la CN, que coincideix amb el final del carril d'acceleració, reflectit en l'acord de la Comissió Territorial d'Urbanisme de 2 d'abril de 1993, en relació amb l'expedient del Programa d'Actuació Urbanística y Pla Parcial i conseqüència de l'informe de la Unitat de Carreteres del Ministeri d'Obres Públiques, Transports i Medi Ambient. En conseqüència, es proposa eliminar la connexió esmentada, i mantenir únicament l'accés fixat en el Pla Parcial i el seu nou disseny que es fixa en aquesta modificació.  
2) Modificació de les condicions de reculades en sectors de desenvolupament industrial (article 152 f)).  
Aquest article, en la seua redacció actual estableix: "f) separació mínima de l'edificació a façanes 5 m i límits 3 m", i queda redactat en la modificació que es proposa: "l'edificació s'haurà de recular com a mínim 5 m respecte de les façanes i 3 m a límits. La reculada a façana podrà eliminar-se si aquest espai serveix en la seua totalitat per a un millor disseny del viari".  
Es justifica en el fet que el Programa d'Actuació Urbanística i el Pla Parcial del sector I-7 ja alteraven aquesta reculada a façana, i s'argumenta en una millor solució viària, que passa de vial normal, segons el Pla General, de 7 m de calçada i 2 m de vorera a cada costat, és a dir, 11 m a la proposada de 21 m, resultat d'incloure dins d'aquest els 5 m a cada costat de la reculada que se suprimia, i es dedica en la seua totalitat a aparcaments del Pla Parcial.  
Sisé  
Consta en l'expedient l'informe del Ministeri d'Obres Públiques, Transports i Medi Ambient, Direcció General de Carreteres, en els termes següents:  
"En relació amb l'expedient de referència en l'assumpte i pel que fa a les incorporacions dels vials a la carretera N-340, cal fer constar que el 'planejament modificat' presentat coincideix amb el que està projectat per a aquesta àrea en el projecte de clau 40-A-2850."  
Seté  
Consta en l'expedient l'informe de l'Oficina del Pla de Carreteres de la Conselleria d'Obres Públiques, Urbanisme i Transports en els termes següents:  
"Examinada la documentació presentada i sense perjudici del que dispose el Ministeri d'Obres Públiques, Transports i Medi Ambient, administració titular de la N-340, cal informar que la deficiència detectada en el nostre informe anterior de data 1 de febrer de 1995, relativa a la connexió del sector I-7 amb la carretera abans esmentada, ha estat corregida. Això no obstant, ja que el Ministeri d'Obres Públiques, Transports i Medi Ambient està redactant el desdoblament de la carretera entre Elx i Crevillente, s'ha de comprovar que l'accés previst és compatible amb el desdoblament esmentat."  
Consideracions tecnicojurídiques  
Primera  
La tramitació s'estima correcta d'acord amb el que estableixen l'article 114 per remissió del 128.1 del Text Refós de 1992 i els articles del 125 a 130 del Reglament de Planejament, per remissió del 161.1 del mateix text legal.  
Segona  
La documentació s'estima completa de conformitat amb l'article 72.4 del Text Refós de 1992 i els articles del 37 al 42 del Reglament de Planejament.  
Tercera  
Les determinacions contingudes en l'expedient s'estimen en general correctes, una vegada esmenades les observacions efectuades en l'anterior acord de la Comissió Territorial d'Urbanisme.  
Quarta  
D'acord amb el que estableixen la disposició transitòria segona apartat primer i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada transcorregut un any des de l'entrada en vigor d'aquesta Llei (és a dir, 14 de desembre de 1995) no podran aprovar-se instruments de planejament no adaptats a la llei esmentada, d'acord amb les disposicions de la legislació anterior, sense que prèviament el conseller d'Obres Públiques, Urbanisme i Transports atorgue la pròrroga corresponent.  
Cinquena  
La Comissió Territorial d'Urbanisme és competent per a l'adopció d'aquest acord a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny i l'article 15.10 del Reglament dels òrgans Urbanístics de la Generalitat Valenciana aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme acorda:  
Aprovar definitivament la modificació puntual, sector I-7 del Pla General d'Ordenació Urbana del municipi de Crevillente.  
Això no obstant, l'eficàcia de l'aprovació definitiva d'aquest expedient es troba supeditada al fet que prèviament el conseller d'Obres Públiques, Urbanisme i Transports atorgue la pròrroga corresponent, d'acord amb el que disposen les disposicions transitòries segona i novena de la Llei 6/1994, de 15 de novembre, Reguladora de l'Activitat Urbanística."  
Vist l'acord adoptat per la Comissió Territorial d'Urbanisme en la sessió de 2 de febrer de 1996, pel qual va aprovar definitivament l'expedient de referència, i va supeditar la publicació i per tant l'eficàcia de l'acord esmentat al fet que el conseller d'Obres Públiques, Urbanisme i Transports concedira la pròrroga per a l'aprovació definitiva a què fa referència la disposició transitòria segona apartat 1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Vista així mateix, la resolució adoptada pel conseller d'Obres Públiques, Urbanisme i Transports de data 14 de febrer de 1996, per la qual resol concedir una pròrroga perquè els instruments de planejament que es van presentar en la Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, es puguen continuar tramitant i aprovant d'acord amb les disposicions de la legislació anterior, resolc:  
Ordenar la publicació immediata de l'acord d'aprovació definitiva esmentat en el Diari Oficial de la Generalitat Valenciana, a l'efecte de la seua entrada en vigor, i recordar a l'Ajuntament que ha de publicar íntegrament en el Butlletí Oficial de la Província d'Alacant les ordenances i normes urbanístiques, a fi que vigisquen, d'acord amb el que estableixen el Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 70 de la Llei 7/1985, de 2 d'abril, Reguladora de les Bases de Règim Local. Així mateix, s'haurà de notificar el contingut de la resolució a tots els interessats que apareguen en l'expedient de referència".»  
Contra aquest acord, que no posa fi a la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles del 114 a 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels òrgans Urbanístics de la Generalitat Valenciana.  
Alacant, 18 d'abril de 1996.- El president de la Comissió Territorial d'Urbanisme: Fernando Modrego Caballero.